**ऐली लार्टर** के नाम से प्रख्यात **ऐलिसन एलिज़ाबेथ लार्टर** (जन्म 28 फ़रवरी 1976) एक अमेरिकन अभिनेत्री हैं। वे एनबीसी टीवी के विज्ञान कथा ड्रामा *हीरोज़* पर निकि सैन्डर्स और ट्रेसी स्ट्रास की दोहरी भूमिकाओं के लिए जानी जातीं हैं।

ऐली लार्टर का जन्म चैरी हिल, न्यू जर्सी में हुआ था। उनकी माँ मार्गरेट एक रियाल्टार हैं और उनके पिता डैन्फ़ोर्ड लार्टर एक ट्रकिंग कार्यकारी हैं। उनकी बड़ी बहन कर्स्टन एक शिक्षिका हैं। ऐली के मॉडलिंग करियर की शुरुआत तब हुई जब 14 वर्ष की उम्र में में उन्हें एक मॉडलिंग स्काउट ने राह चलते देखा. उन्हें *फ़िलीज़* के एक विग्यापन में मॉडलिंग का मौक मिला। कुछ समय बाद उन्होंने न्यूयॉर्क की प्रतिष्ठित फोर्ड मॉडलिंग एजेंसी के साथ एक अनुबंध पर हस्ताक्षर किए। इसके बाद उन्होंने जापान, आस्ट्रेलिया और इटली में मॉडलिंग की। सत्रह साल की उम्र में उन्होंने जापान को अपना अस्थायी घर बना लिया, पर 1995 में वे अपने प्रेमी के साथ लॉस एंजिल्स, कैलिफोर्निया में आ बसीं।

1990 के दशक में ऐली लार्टर ने कई टीवी कर्यक्रमों पर अतिथि भूमिकाएँ निभाईं. उनके फ़िल्म करियर की शुरुआत 1999 की फ़िल्म *वार्सिटि ब्लूज़* से हुई। इसके बाद उन्होंने *हाउज़ ऑन द होन्टिड हिल* और *फ़ाइनल डेस्टिनेशन* जैसी हॉरर फ़िल्मों में काम किया। कॉमेडी फ़िल्मों *लीगली ब्लॉन्ड* (2001) और *अ लॉट लाइक लव* (2005) में उन्होंने सहायक रोल अदा किए। बॉलीवुड फ़िल्म मैरीगोल्ड में उन्होंने मैरीगोल्ड लेक्स्टन का शीर्षक किरदार निभाया।  2009 की थ्रिलर फ़िल्म *अब्सेस्ट* में भी उन्होंने मुख्य भूमिका निभाई. *रेज़िडेन्ट ईविलः ऐक्स्टिन्क्शन* (2004) और *रेज़िडेन्ट ईविलः आफ़्टरलाइफ़* (2010) में क्लेयर रेडफ़ील्ड के रोल के लिए उन्हें काफ़ी ख्याति मिली। 

ऐली लर्टर को सबसे ज़्यादा ख्याति एनबीसी टीवी के विज्ञान कथा ड्रामा *हीरोज़* के लिए मिली। इस सीरीज़ में उन्होंने पहले निकि सैन्डर्स की भूमिका निभाई. निकी अलौकिक शक्ति वाली एक महिला है, जिसके दो व्यक्तित्व हैं: जैसिका और जीना. इस सीरेज़ के तीसरे सीज़न में ऐली ने ट्रेसी स्ट्रॉस नामक नया किरदार निभाया। ट्रेसी के पास वस्तुओं को जमाने की और अपने शरीर को पानी में बदलने की शक्ति है।

ऐली कई पत्रिकाओं के कवर पेज पर दिखाई गईं हैं, जैसे कि *शेप*, *कॉस्मोपॉलिटन*, *अलर*, *ग्लैमर*, *लकी*, *इन-स्टाइल*, *मैक्सिम* और *ऐन्टरटेन्मैन्ट वीकली*.

ऐली का नाम *मैक्सिम*, *एफ़एचएम* (*FHM*) और *स्टफ़* जैसी पत्रिकाओं की 'हॉट' लिस्ट में कई बार आया है। *पीपल* मैग्ज़ीन की 2007 "*बेस्ट ड्रेस्ड लिस्ट*" में भी उन्हें शामिल किया गया था। डव हेयर के "रीयल् ब्यूटी" चैलेन्ज के भागीदार के रूप में ऐली लार्टर प्राकृतिक सुंदरता ("नैचुरल ब्यूटी") का प्रचार करतीं हैं।

अगस्त 2009 में ऐली लार्टर ने अभिनेता हेज़ मैकआर्थर के साथ शादी की।  उन्होंने दिसंबर 2010 एक पुत्र को जन्म दिया।

प्रारंभिक जीवन और मॉडलिंग
-------------------------

लार्टर का जन्म चेरी हिल, न्यू जर्सी में हुआ था। उनकी एक बड़ी बहन हैं, जिनका नाम क्रिस्टन है, वह एक अध्यापिका हैं। वह एक गृहिणी, मार्गरेट और एक ट्रकिंग एक्झिक्यूटिव, डेंफोर्थ लार्टर की बेटी हैं। उनकी माँ मार्गरेट एक रियाल्टार हैं। उन्होंने कैरुसी मिडिल स्कूल और चेरी हिल हाइस्कूल वेस्ट से पढ़ाई की। लार्टर ने 14 वर्ष की उम्र में ही तब अपना मॉडलिंग कैरियर प्रारम्भ कर लिया था, जब एक मॉडलिंग के क्षेत्र में प्रतिभा ढूँढने वाले एक व्यक्ति ने उन्हें देख लिया था। ऐली के मॉडलिंग करियर की शुरुआत तब हुई जब 14 वर्ष की उम्र में में उन्हें एक मॉडलिंग स्काउट ने राह चलते देखा. उन्हें एक हास्य धारावाहिक *फिलीस* में काम करने के लिए पूछा गया और बाद में उन्होंने न्यू यार्क में एक प्रतिष्ठित मॉडलिंग कंपनी, फोर्ड मॉडलिंग संस्था, के साथ एक मॉडलिंग संबंधी समझौते पर हस्ताक्षर किया। बाद में लार्टर जापान और ऑस्ट्रेलियाऔर इटली में माडल बनने के लिए उच्च शिक्षा को छोड़ते हुए आगे बढ़ गयीं। 17 की उम्र में, लार्टर अस्थायी रूप से जापान में आकर बस गयी। बाद में, 1995 में, वह अपने प्रेमी के साथ आकर लॉस एंजेलस, कैलिफोर्निया में रहने लगीं.

कैरियर
------

### आरंभिक कॅरियर (1984-1990)

इटली में मॉडलिंग के दौरान, लार्टर की मुलाकात साथी मॉडल और अभिनेत्री एमी स्मार्ट से हुयी। लार्टर के अनुसार, दोनों, "तुरंत ही दोस्त बन गयीं." बाद में, एक मॉडलिंग कार्यवश लार्टर को एल.ए.जाना पड़ा, वहां रहने के दौरान, उन्होंने स्मार्ट के साथ अभिनय कक्षा में प्रवेश लेने की सोची. बाद में दोनों एक ही साथ एक घर में रहने लगी।

नवम्बर 1994 में, लार्टर, *ईस्क्वायर* पत्रिका में एक काल्पनिक मॉडल एलीग्रा कोलमैन के रूप में प्रस्तुत हुईं, इस प्रस्तुतीकरण में पत्रिका ने इस काल्पनिक मॉडल के डेविड श्विमर के साथ सम्बन्ध के बारे में बताया और यह बताया कि किस प्रकार क्वेंटिन टैरनटिनो ने उनके साथ सम्बन्ध बनाने के लिए मीरा सोर्विनो के साथ अपना सम्बन्ध-विच्छेद कर लिया इसके साथ ही यह भी बताया कि वूडी एलन ने एक फिल्म को इसलिए पूरी तरह से उलटपलट कर दिया क्यूंकि वह काल्पनिक मॉडल एलीग्रा कोलमैन को उस फिल्म मे एक भूमिका देन चाहते थे। जब यह पत्रिका प्रकाशित हुई, तो ईस्क्वायर पत्रिका को अस्तित्वविहीन कोलमैन के बारे में सैकड़ों फोन आये और इस छल का रहस्योद्घाटन हो जाने के बाद भी अनेकों प्रतिभा खोजी संस्थाएं कोलमैन को प्रस्तुत करने के लिए तैयार थीं।

लार्टर को व्यवासयिक दृष्टि से पहली भूमिका करने का अवसर 1997 में मिला जब वह कई टेलीविज़न कार्यक्रम में दिखाई पडीं. ब्रुक शील्ड्स की टेलीविज़न श्रंखला, *सडेनली सुसेन* और अल्पकालिक टेलिविज़न कार्यक्रम *शिकागो संस* में वह एक कड़ी में दिखाई पड़ी थीं। इन भूमिकाओं के बाद उन्होंने *डासंस क्रीक*, *शिकागो होप* और *जस्ट शूट मी!* आदि कई कार्यक्रमों में दिखायी पडीं.

1999 में लार्टर ने *वर्सिटी ब्लूज़* के द्वारा अपना फ़िल्मी कैरियर प्रारंभ कर दिया जिससे वह *डासंस क्रीक* के कलाकारों वेन डेर बीक और नजदीकी दोस्त एमी स्मार्ट के पुनः समीप आ गयीं। फिल्म में उन्होंने डार्सी सियर्स की भूमिका की थी, जो प्रमुख चरित्र की प्रेमिका थी। *वर्सिटी ब्लूज़* ने घरेलू बॉक्स ऑफिस पर 53 मिलियन डॉलर का व्यवसाय किया जबकि फिल्म का बजट 15 मिलियन डॉलर था। इसी वर्ष वह टीन कौमेडीज़, *गिविंग इट अप* और *ड्राइव मी क्रेजी* में भी दिखायी पडीं. लार्टर ने डरावनी फिल्म *हॉउस ऑन हंटेड हिल* के पुनर्निर्माण में भी काम किया। यह फिल्म लगभग 20 मिलियन के बजट में बनायीं गयी थी, इसे आलोचकों की ओर से तीखी आलोचना मिली लेकिन इसने अपने पहले सप्ताह में ही 15 मिलियन डॉलर का व्यवसाय किया और आने वाले सप्ताहों में 40 मिलियन डॉलर से भी अधिक का व्यवसाय किया।

लार्टर कॉमिक-कॉन 2006 में हीरोज़ का प्रचार करते हुए
सन 2000 में युवाओं की डरावनी फिल्म *फाइनल डेस्टिनेशन* में, लार्टर ने क्लीयर रीवर्स की प्रमुख भूमिका निभायी. इस फिल्म में डेवोन साव और केर स्मिथ भी थे, यह फिल्म कई युवाओं पर आधारित थी जो एक विमान दुर्घटना में बच जाते हैं और यह पाते हैं कि मृत्यु उन सब को एक-एक करके समाप्त कर रही है। सिनेमा घरों में अपने अंतिम प्रदर्शन के समय तक *फाइनल डेस्टिनेशन* ने कुल 112 मिलियन डॉलर का व्यवसाय किया था। अगले वर्ष 2001 में, वह रीज़ विदरस्पून के साथ हास्य फिल्म *लीगली ब्लौंड* में आयीं। इस फिल्म में उन्होंने ब्रुक टेलर विन्द्हम का किरदार किया था, जिस पर अपने पति की हत्या के आरोप में मुक़दमा चल रहा था। अपने पहले सप्ताहांत में ही 20,377,426 डॉलर का व्यवसाय करके यह फिल्म शीर्ष स्थान पर पहुँच गयी और अन्तः विश्व स्टार पर कुल 141,774,679 डॉलर का व्यवसाय किया। वह कॉलिन फेरल और केविन स्मिथ की फिल्म *जे और साइलेंट बॉब स्ट्राइक बैक* के साथ वेस्टर्न *अमेरिकन आउटलॉज़* में भी दिखाए पडीं. इस वर्ष, लार्टर *मैक्सिम* पत्रिका के प्रमुख पन्ने पर भी दिखायी पडीं और न्यू यार्क सिटी में मंच नाटक  *द वैगिना मोनोलॉग्स* में भी काम किया।

### सफलता, 2002 - 2008

2002 के वसंत में, लार्टर लॉस एंजेल्स से न्यू यार्क आकर बस गयीं। लार्टर के अनुसार, एक शहर से जाकर दूसरे शहर में रहने मे काफी जोखिम था, लेकिन इससे मेरे कैरियर में सहायता भी मिली।  न्यू यार्क में उनका पहला काम *फाइनल डेस्टिनेशन* की अगली कड़ी जिसका नाम *फाइनल डेस्टिनेशन 2* था, में अपनी क्लीयर रीवर्स की भूमिका को पुनः करना रहा। आइजीएन को दिए गए एक साक्षात्कार में लार्टर ने फर्न्चैसी में अपनी वापसी पर सपष्टीकरण दिया: "जब न्यू लाइन ने मुझसे वापस आने के लिए पूछा, तो मुझे लगा कि यह बहुत ही अच्छा होगा. उन्होंने मुझे फिल्म की कहानी दिखायी और मुझसे उसमे कुछ योगदान करने को कहा और यह वास्तव में बहुत शानदार था। फिल्म ने 16,017,141 डॉलर के साथ दूसरे स्थान से शुरुआत की और इस मिलीजुली आलोचना प्राप्त हुयी. एक वर्ष बाद, लार्टर ने रहस्यमयी फिल्म *थ्री वे* में सहनिर्माता के रूप में योगदान किया और इस फिल्म में काम भी किया। 2005 में, लार्टर ने स्वतंत्र रहस्मय राजनीतिक फिल्म *कन्फेस* में काम किया और रुमानी हास्य फिल्म *ए लॉट लाइक लव* में भी अमांडा पीट और एश्टन कोचर के साथ एक भूमिका की.

2005 में लार्टर पुनः न्यू यार्क आकर रहने लगीं. सितम्बर 2006 से मार्च 2010 तक, लार्टर ने टिम क्रिंग द्वारा निर्मित एनबीसी की एमी अवार्ड के लिए नामांकित, साइंस फिक्शन ड्रामा टेलीविज़न श्रंखला, *हीरोज़* में जेसिका/निकी सैंडर्स और ट्रेसी स्ट्रॉस का किरदार निभाया. लार्टर का प्रारंभिक चरित्र निकी सैंडर्स, लॉस वेगास की निवासी एक पत्नी, माँ और पूर्व इंटरनेट नग्न नृत्यांगना (स्ट्रिपर) थी, जिसमे अलौकिक शक्ति और द्वि व्यक्तित्व दिखायी पड़ता है, उसके दूसरे व्यक्तित्व का नाम जेसिका है। लार्टर को 33 वें सैटर्न अवार्ड में "सर्वश्रेष्ठ सहायक अभिनेत्री" के लिए नामांकित किया गया था। तीसरे सत्र में, लार्टर एक नए चरित्र ट्रेसी स्ट्रॉस का किरदार निभाने लगीं, जिसमे वतुओं को स्थिर कर देने की शक्ति थी; और जो बाद में अपने शरीर को पानी के रूप में बदल लेती है।

अंततः लार्टर ने *हाउस ऑन हंटेड हिल* की अगली कड़ी में काम करने से मन कर दिया और कहा कि,"अभी मै जो काम कर रही हूँ, उसे पाना मेरे लिए बहुत सौभाग्य की बात है और वह फिल्म अब मेरे लिए बहुत पुरानी बात हो चुकी है।"

2007 में, लार्टर ने बॉलीवुड फिल्म *मैरीगोल्ड* में शीर्षक चरित्र के रूप में सलमान खान के साथ काम किया, यह फिल्म अगस्त में जारी हुयी थी। बीबीसी के एक साक्षात्कार में लार्टर ने बताया कि उन्हें मैरीगोल्ड में यह भूमिका किस प्रकार मिली और यह भी व्यक्त किया कि वह बॉलीवुड फिल्म में काम क्यूँ करना चाहती थी, "मै विल्लर्ड कैरोल (निर्देशक) के अतिथि-गृह में रह रही थी जब उन्होंने मुझे इस फिल्म की कहानी दी." उन्होंने इसमें वास्तव में एक बहुत सशक्त महिला के चरित्र की रचना की थी और मेरे लिए यह, अपने इस भय से मुक्ति पाने का भी एक अवसर था कि मै नृत्य और गाना नहीं कर सकती, क्यूंकि मेरे पास इसके लिए कोई व्यवसायिक प्रशिक्षण नहीं है। साथ ही साथ, इससे मुझे एक दूसरे देश में दो महीने रहने का अवसर भी मिला। हीरोज़ के समय भी मैंने यह नहीं सोचा था कि यह इतनी बड़ी साइ-फाइ श्रंखला बनेगी और यही मैरीगोल्ड के साथ भी था। मैंने वास्तव में चरित्र पर अपना ध्यान केन्द्रित किया और मुझे पात्र के द्वारा तय की गई इस यात्रा का सफ़र और उसका अनुभव बहुत ही अच्छा लगा।  उन्हें मैरीगोल्ड की भूमिका के लिए मिला पारिश्रमिक सात अंकों में था।

2008 में हीरोज़ के तीसरे सत्र के प्रथम प्रदर्शन के दौरान लार्टर
इसी वर्ष वह डरावनी फिल्म *रेज़िडेन्ट ईविलः ऐक्स्टिन्क्शन* में मिला जोवोविच के साथ क्लेयर रेड्फील्ड की भूमिका में भी दिखायी पड़ी थीं। अपनी इस भूमिका के लिए उन्हें मैक्सिकली, मैक्सिको जाकर फिल्मांकन के लिए मई से जुलाई महीने तक रहना पड़ा, इस दौरान फिल्म के खातिर उन्होंने अपने बाल भी हल्के लाल रंग में रंगवा लिए थे। लार्टर अपने चरित्र क्लेयर का वर्णन करते हुए कहती हैं, "वह इस दल की नेता बन जाती है।" वह अविश्वसनीय रूप से धैर्यवान और सशक्त है। मुझे लगता है कि वह इस दल में सभी के प्रति कुछ ना कुछ भूमिका निभाती है, चाहे यह किसी के लिए माँ के रूप में हो, एक साथी के रूप में, एक पक्के दोस्त के रूप में." लार्टर 2007 के कॉमिक कॉन इंटरनैशनल में भी उपस्थित हुईं, यह इस अवसर पर फिल्म के प्रचार हेतु उनकी दूसरी उपस्थिति थी, यह फिल्म सिनेमाघरों में 21 सितम्बर को जारी हो गयी थी। फिल्म ने विश्व स्तर पर अपने बजट का तिगुना, 147,717,833 डॉलर अर्जित किये. इसी वर्ष वह हास्य *होमो इरेक्टस* में भी दिखायी पड़ी, जिसमे उनके साथ साथ हायेस मैक आर्थर भी थे। उन्होंने जीवन वृत्त सम्बन्धी फिल्म *क्रेजी* भी की जो गिटार वादक हैंक गारलैंड पर आधारित थी, जो 2008 में फेस्टिवल सर्किट पर और 2010 में डीवीडी पर जारी हुयी.

*रेसिडेंट एविल: एक्सटिंक्शन* के एक साक्षात्कार में, लार्टर ने भविष्य में फिल्म निर्माण के प्रति रूचि दिखायी और कहा, "मेरे पास निश्चित रूप से कई विचार है और कई रास्ते, जिनमे मै अपने कैरियर के आगे बढने के साथ जाना चाहूंगी."

### हाल में और भविष्य में उनके द्वारा की जाने वाली भूमिकाएं, 2009-से अब तक

अप्रैल 2009 में, लार्टर ने स्क्रीन-जेम्स निर्मित रहस्यमय फिल्म *औब्सेस्ड* में बेयोंसे नोवेल्स और इडरिस एल्बा के विपरीत भूमिका की।  यह फिल्म एक ऑफिस प्रबंधक (एल्बा) पर आधारित है जिसका नोवेल्स के साथ होने वाला विवाह, ऑफिस की सहकर्मी की आक्रामक रूचि के कारण खतरे में पड़ जाता है, सहकर्मी की भूमिका लार्टर द्वारा की गयी है। ग्लैम को दिए गए एक साक्षात्कार में लार्टर ने कहा कि वह "एक महिला खलनायिका की भूमिका करने के लिए अत्यंत उत्साहित थी।" मै ऐसी महिलाओं का किरदार निभाना पसंद करती हूँ जो गहरे वर्ण की और संवेदनशील होती हैं और एक प्रकार से कुछ सनकी भावना से युक्त होती हैं।" इस फिल्म के बारे में ऐसा कहा गया कि इसकी कहानी फिल्म *फैटल अट्रैक्शन* और *हैंड दैट रॉक्स द क्रैडल* के सामान है, किन्तु इसे उन फिल्मों जैसी अच्छी प्रतिक्रिया नहीं मिली. इसके बावजूद भी, *औब्सेस्ड* ने डॉलर 28,612,730 के द्वारा पहले स्थान से शुरुआत की और लार्टर को तीसरी बार टीन च्वायस अवार्ड के लिए नामांकन मिला और उन्हें एमटीवी मूवी अवार्ड भी मिला जिसमे बेयोंसे उनकी कड़ी प्रतिद्वंदी थीं।

लार्टर ने  *रेज़िडेन्ट ईविलः आफ़्टरलाइफ़* में अपनी क्लेयर रेड्फील्ड की भूमिका को फिर दोहराया, यह फिल्म 3डी में फिल्मांकित की गयी थी, इसका निर्देशन पॉल डब्लू.एस. एंडरसन ने किया है और यह 10 सितम्बर 2010 में जारी होने के लिए प्रतीक्षित है। वह फिल्म के प्रचार के लिए कॉमिक कॉन और वंडर कॉन में उपस्थित हुईं. JoBlo.com को दिए एक साक्षात्कार में लार्टर ने फिल्म में अपनी भूमिका के बारे में बात की: "मुझे लगता कि उसके किरदार में लोगों ने मुझे पसंद किया।..मैं उत्साहित हूँ कि वे मुझे वापस लेकर आये. मुझे मिला के साथ काम करना बहुत पसंद है और वापस पॉल के निर्देशन में काम करना भी बहुत उत्साहपूर्ण है। उस व्यक्ति के साथ काम करने जिसने इस कल्पना और इस संसार को रचा है, ने मुझे इसकी अगली कड़ी को स्वीकार करने के लिए उत्साहित किया।

जोवोविक के साथ कॉमिक-कॉन पर [90] का प्रचार करते लार्टर
वह *यूएफओ* के विशाल स्क्रीन रूपांतरण से भी जुडी हैं, जिसमे वह जोशुआ जैक्सन के साथ कोल. वर्जिनिया लेक की भूमिका करेंगी.

जबकि वंडर कॉन पर लार्टर ने *हीरोज़ के संभावित पांचवें सत्र पर टिपण्णी की थी, "मुझे लगता है कि हम फिर से आयेंगे... मेरे ख्याल में अभी और भी कहानियां हैं जिन्हें बताया जाना बाकी है।" एनबीसी ने 14 मई 2010 को कार्यक्रम के निरस्तीकरण की घोषणा कर दी, हालाँकि कहानियों को पूरा करने के लिए एक लघु-श्रंखला या फिल्म प्रदर्शित की जाएगी.*

सार्वजनिक छवि
-------------

2002 में लार्टर को *स्टफ* पत्रिका की "विश्व की 102 सर्वाधिक कामुक महिलाओं की सूची" में 40वां स्थान मिला था। 2007 में उन्हें *एफएचएम* की "विश्व की 100 सर्वाधिक कामुक महिलाओं की सूची" में 49वां स्थान मिला।  *मैक्सिम* की *हॉट 100 सूची 2007* में भी उन्हें ६ठवां स्थान मिला।  2008 में लार्टर तीन सूचियों में दिखायी पडीं. *Askmen.com* ने उन्हें "विश्व की 100 सर्वाधिक पसंदीदा महिलाओं" की सूची में 92वें स्थान पर रखा, जबकि एफएचएम पत्रिका ने उन्हें अपने परिशिष्ट में "2008 में विश्व की 100 सर्वाधिक कामुक महिलाओं की सूची" में 19 वें स्थान पर रखा।  उन्हें मैक्सिम की "डरावनी फिल्मों की सर्वाधिक कामुक महिला" की सूची में भी दूसरा स्थान मिला।  बाद में लार्टर ने *एफएचएम* की "विश्व की *100 सर्वाधिक कामुक महिलाओं की सूची* में 2009 में 91वां स्थान प्राप्त किया।

लार्टर को *पीपल* की "10 सर्वाधिक सुन्दर पोशाक पहनने वालों की सूची" में भी "नवागंतुक" के रूप में स्थान मिला और उन्हें 2008 के विक्टोरियाज़ सीक्रेट सेक्सिएस्ट लेग्स की उपाधि भी मिली। 

2007 में लार्टर *ग्लैमर* के प्रमुख पन्ने पर साथी अभिनेत्री रेचल बिल्सन और डियैन लेन के साथ दिखाई पडीं. जब उनसे यह पूछा गया की क्या उनकी ऐसी इच्छा होती है कि अब भी उनका शरीर वैसा ही होता जैसा 20 वर्ष की उम्र में था, उन्होंने उत्तर दिया, "नहीं. वास्तव में मुझे यह लगता है की अब मै अधिक सुन्दर दिखती हूँ क्यंकि अब मै अपने बारे में पहले से अच्छा अनुभव करती हूँ." और यही वह बात है जो बहुत रोमांचक है। जैसे-जैसे आप की उम्र बढती है, आप और भी बेहतर होते जाते हैं।... हम कुछ विलक्षण महिलाओं को उदहारण के तौर पर देख सकते हैं जो अब भी बहुत सुन्दर हैं, जैसे वैनेसा रेडग्रेव. इसका कारण यह है कि वह जो भी हैं उसे वह प्रसन्नतापूर्वक स्वीकार करती हैं। *एल्योर* को दिए गए एक साक्षात्कार में लार्टर ने यह प्रकट किया कि एक बार निर्माताओं ने फैक्स द्वारा उनके प्रबंधक और प्रतिनिधि को सन्देश भेजकर, मुझसे अपना वज़न कुछ कम करने के लिए कहा था। "मुझे अब भी याद है जब मै अपने ट्रेलर में बैठकर अपने बारे में, अपने शरीर के बारे में सोचकर शर्मिंदगी से बुरी तरह रो रही थी- और यह सोच कर भी दुखी थी कि कोई इस बारे में मुझसे सीधे बात भी नहीं कर सकता." साथ ही साथ उन्होंने यह भी कहा कि वह एक दोषरहित हॉलीवुड फिगर के विचार से सहमत नहीं हैं। 2009 में, बेवेर्ली हिल्स में एक समारोह में उन्हें *कौस्मोपौलिटन* पत्रिका के द्वारा वर्ष की फन फियरलेस फीमेल की उपाधि भी मिली। 

2007 के एमी अवार्ड्स में, लार्टर ने अपने बाल संवारने वाले समूह की सहायता लेने से मना कर दिया और अपने बालों को स्वयं ही संवारा. यह डव के "रीयल ब्यूटी" चुनौती का एक हिस्सा था जिसके अनुसार उन्हें डव के मौसचराइसिंग शैम्पू, कंडीशनर्स और उपचारों का प्रयोग करना था।

वह *शेप*, *कौस्मोपौलिटन*, *एल्योर*, *ग्लैमर*, *लकी* और *इंटरटेनमेंट वीकली* के प्रमुख पन्ने पर दिखाई पडीं.

निजी जीवन
---------

एक मॉडल के रूप में कार्य करने के दौरान, लार्टर अभिनय के क्षेत्र में हाथ आजमाने के लिए लॉस एंजेल्स आकर रहने लगीं. 2002 में, वह 3 वर्ष की अवधि के लिए वापस न्यू यार्क आ गयीं। फिलिमैग के साथ हुए एक साक्षात्कार में लार्टर ने अपनी जगह बदलने के लिए कारण के बारे में बताया: "मुझे फिल्म उद्योग के दबाव से मुक्त होकर अपने आप को समझने के लिए कुछ समय चाहिए था।.मेरे मन के एक हिस्से को वास्तव में यह जानना था कि आखिर मै अपनी बची ज़िन्दगी के साथ क्या करना चाहती हूँ." जनवरी 2005 में, वह *हीरोज़* में एक भूमिका करने के लिए लॉस एंजेल्स में आकर रहने लगीं.

दिसंबर 2007 में, लार्टर और 3 साल से उनके प्रेमी, हेयास मैकआर्थर, ने शादी का निर्णय ले लिया। उन्होंने दिसंबर 2010 में एक पुत्र को जन्म दिया। वह नैशनल लैम्पून के *होमो इरेक्टस* के सेट पर मिले थे। 2007 में *कॉस्मो* को दिए एक साक्षात्कार में लार्टर ने कहा "मैंने अपने प्रेमी को 3 सप्ताह बाद ही यह बता दिया था कि मै उससे शादी करना चाहती हूँ और हम कल ही शादी कर सकते हैं।"

1 अगस्त 2009 को लार्टर ने मैकआर्थर से एक निजी बाह्य समारोह में शादी कर ली, जिसमे अतिथि ट्रौली के द्वारा लाये जा रहे थे और वहां मैकआर्थर की विरासत के सम्मान में आयरिश संगीत बज रहा था। आमंत्रित अतिथियों में लार्टर की नजदीकी मित्र एमी स्मार्ट भी थीं। यह समारोह कैनेबैंकपोर्ट, मेन में मैकआर्थर के माता-पिता की रियासत में संपन्न हुआ था। इस जोड़े ने हॉलीवुड हिल्स में 2.9 मिलियन डॉलर में एक तिमंजिला घर खरीदा. 20 जुलाई 2010 को, लार्टर ने यह घोषणा की कि वह और मैकआर्थर अब पहले बच्चे की उम्मीद कर रहे हैं। लार्टर ने यह स्वीकार किया कि वह और मैकआर्थर उनके माँ बनने की इस खबर को गोपनीय रखने के प्रयास में अपना देश छोड़कर यूरोप चले गए थे।

*कौस्मोपौलिटन* को दिए गए एक साक्षात्कार में उन्होंने लार्टर ने अपने जीवन कि दशा पर सोचते हुए कहा, "मैं उन टीवी कार्यक्रम में काम करती हूँ जो मुझे पसंद हैं, मेरे पास उन अभिनेताओं के साथ काम करने का अवसर है जिनका मै सम्मान करती हूँ और मै उस व्यक्ति से प्यार करती हूँ जिसके साथ मै अपनी बची हुई ज़िन्दगी बिताना चाहती हूँ, जो मुझे प्रेरित करता है और मुझमे उत्साह जगाता है।..मेरे अन्दर एक योद्धा है जो अब एक तरह से कुछ आराम चाहता है। मुझे अपनी सुरक्षा के लिए इतना कठोर होने की ज़रूरत नहीं है। अपनी फिल्म *औब्सेस्ड* के प्रथम प्रदर्शन के दौरान *वैनिटी फेयर* से वार्ता में लार्टर ने अपने स्वयं के ऑब्सेशन (सनक) के बारे में बात की, "मुझे खाना बनाना बहुत पसंद है। मैं पाककला की किताबें पदते हुए सप्ताहांत बिताती हूँ- यह सच में मेरे लिए बहुत आरामदायक होता है।"

जून 2010 में वाशिंगटन डी.सी. में, लार्टर संयुक्त राष्ट्र के अधिवेशन, 'वुमेन डेलिवर' में भाग लेने वाले 130 देशों की कई हज़ार प्रतिनिधियों में से एक थीं।

फिल्मोग्राफी (फिल्मों की सूची)
------------------------------

| वर्ष | फिल्म | भूमिका | टिप्पणियाँ |
| --- | --- | --- | --- |
| 1999 | *हाउस ऑन हंटेड हिल* | सारा वोल्फ |  |
| *वर्सिटी ब्लूज़* | डार्सी सियर्स |  |
| *ड्राइव मी क्रेजी* | डूलसी |  |
| *गिविंग इट अप* | अम्बर | उर्फ *कैसेनोव फालिंग* |
| 2000 | *फाइनल डेस्टिनेशन* | क्लियर रीवर्स | महिला द्वारा प्रथम अभिनत प्रदर्शन के लिए, यंग हॉलीवुड अवार्ड नामांकन - डरावनी फिल्म में पसंदीदा अभिनेत्री के लिए, ब्लॉकबस्टर इंटरटेनमेंट अवार्ड |
| 2001 | *अमेरिकन आउटलॉस* | 'ज़ेरेल्डा जी' मिम्स |  |
| *जे एंड साइलेंट बॉब स्ट्राइक बैक* | क्रिसी |  |
| *लीगली ब्लोंड* | ब्रुक टेलर विन्द्हम |  |
| 2003 | *फाइनल डेस्टिनेशन 2* | क्लीयर रीवर्स |  |
| 2004 | *थ्री वे* | इसोबेल डेलानो | उर्फ *3-वे* इसके अलावा एसोसिएट निर्माता भी |
| 2005 | *कन्फेस* | ओलिविया एवेरिल्ल |  |
| *अ लौट लाइक लव* | गिना |  |
| 2007 | *मेरीगोल्ड* | मेरीगोल्ड लेक्स्टन | बॉलीवुड फिल्म |
| *Resident Evil: Extinction* | क्लेयर रेड्फील्ड |  |
| *होमोसेक्सुअल इरेक्टस* | फरडार्ट | उर्फ *नैशनल लैम्पून का द स्टोंड एज* |
| 2008 | *क्रेजी* | एवलिन गारलैंड |  |
| 2009 | *औब्सेस्ड* | लिसा शेरिदन | सर्व श्रेष्ठ युद्ध दृश्य के लिए एमटीवी मूवी अवार्ड, बेयोंसे नोवेल्स के साथ हिस्सेदारी में नामांकन - च्वायस मूवी रम्बल के लिए, टीन च्वायस अवार्ड, बेयोंस के साथ हिस्सेदारी में |
| 2010 |  *रेज़िडेन्ट ईविलः आफ़्टरलाइफ़* | क्लेयर रेड्फील्ड |  |

### टेलीविज़न

| वर्ष | प्रदर्शन | भूमिका | टिप्पणियाँ |
| --- | --- | --- | --- |
| 1997 | *सडेन्ली सुसेन* | मैडी | कड़ी: "ड वेज़ एंड मीन्स" |
| *शिकागो संस* | एंजेला | कड़ी: "ब्यूटी एंड द बट" |
| 1998 | *शिकागो होप* | समेंथा | कड़ी : "मेमेंटो मोरी" |
| *जस्ट शूट मी!* | केरे बुर्क | कड़ी : "कॉलेज और कोलेजन" |
| *डॉसंस क्रीक* | क्रिस्टी लिविंगस्टोन | कड़ी: "द डांस" और "द किस" |
| 2004 | *ऍनटूअरएज* | स्वयं | कड़ी: "पायलट" |
| 2006-2010 | *हीरोज़* | निकी/जेसिका सैंडर्स/ ट्रेसी स्ट्रास | विलक्षण सहायक अभिनेत्री- ड्रामा श्रंखला के लिए ग्रेसी एलन अवार्डच्वायस टेलीविज़न अभिनेत्री के लिए टीन च्वायस अवार्ड: साहसिक लड़ाईनामांकन - च्वायस टेलीविज़न अभिनेत्री: एक्शन एडवेंचर के लिए टीन च्वायस अवार्डनामांकन - टेलिविज़न पर सर्वश्रेष्ठ सहायक अभिनेत्री के लिए सैटर्न अवार्ड |

सन्दर्भ
-------

1. ↑  "Heroes Cast Members, Tracy Strauss". NBC. मूल से 8 अप्रैल 2010 को पुरालेखित. अभिगमन तिथि 24 जुलाई 2010.
2. ↑  Feinburg, Daniel (3 जुलाई 2006). "NBC's 'Heroes' Fascinates Larter". Zap2it. मूल से 26 सितंबर 2012 को पुरालेखित. अभिगमन तिथि 27 जून 2010.
3. ↑  हॉलीवुड की मैरीगोल्ड[*मृत कड़ियाँ*], जागरण.
4. ↑  "Ali Larter Movie Box Office Results". Box Office Mojo. मूल से 12 मार्च 2011 को पुरालेखित. अभिगमन तिथि 25 सितंबर 2010.
5. 1 2  West, Abby (30 अगस्त 2008). "Ali Larter on her 'Heroes' transformation". Entertainment Weekly. मूल से 19 अगस्त 2012 को पुरालेखित. अभिगमन तिथि 2 जुलाई 2010.
6. 1 2 3  "Ali Larter People Biography". People. मूल से 17 मार्च 2012 को पुरालेखित. अभिगमन तिथि 30 फरवरी 2010. `|accessdate=` में तिथि प्राचल का मान जाँचें (मदद)
7. 1 2  "Ali Larter does Shape". Glam. अभिगमन तिथि 29 जून 2010.[*मृत कड़ियाँ*]
8. 1 2  Carter, Kelley L. (3 मार्च 2009). "'Cosmo' award winners embrace fun and fear". USA Today. मूल से 22 मई 2010 को पुरालेखित. अभिगमन तिथि 29 जून 2010.
9. ↑  "Ali Larter: Her Allure Photo Shoot". Allure. मूल से 3 फ़रवरी 2010 को पुरालेखित. अभिगमन तिथि 27 अगस्त 2010.
10. ↑  20049392,00.html "Ali Larter: 'I'm Madly in Love'" जाँचें `|url=` मान (मदद). People. 2007-08-102. मूल से 7 अप्रैल 2019 को पुरालेखित. अभिगमन तिथि 11 सितंबर 2010. पाठ "Nudd" की उपेक्षा की गयी (मदद); `|firstlast=` missing `|lastlast=` in first (मदद); `|date=` में तिथि प्राचल का मान जाँचें (मदद)
11. ↑  "Heroes' Ali Larter took stand for real beauty". Household & Personal Products Industry. 1 अक्टूबर 2007. अभिगमन तिथि 2 जनवरी 2011.[*मृत कड़ियाँ*]
12. ↑  प्रेग्नेंट हैं अली लार्टर
13. ↑  "Ali Larter Biography". Tvguide.com. मूल से 17 मार्च 2012 को पुरालेखित. अभिगमन तिथि 27 अगस्त 2007.
14. 1 2  Fahner, Molly. "Fun Fearless Female of the Year: Ali Larter". Cosmopolitan. मूल से 2 मई 2010 को पुरालेखित. अभिगमन तिथि 27 जून 2010.
15. 1 2  "Ali Larter Biography". Yahoo.com. मूल से 11 अक्तूबर 2007 को पुरालेखित. अभिगमन तिथि 27 अगस्त 2007.
16. 1 2  "Ali Larter thinks a 64-year-old is sexier than she is". Showbiz Spy. अभिगमन तिथि 27 जुलाई 2010.[*मृत कड़ियाँ*]
17. ↑  Futrelle, David. "Esquire's sexy starlet is the hoax with the most". Salon. अभिगमन तिथि 18 दिसंबर 2007.[*मृत कड़ियाँ*]
18. ↑  Das, Lina (9 अगस्त 2007). "Actress Ali is a hero for our time". London: The Daily Mail. मूल से 22 सितंबर 2011 को पुरालेखित. अभिगमन तिथि 27 जून 2010.
19. ↑  "Varsity Blues". Box Office Mojo. मूल से 29 जुलाई 2012 को पुरालेखित. अभिगमन तिथि 27 अगस्त 2007.
20. ↑  "House on Haunted Hill". Rotten Tomatoes. मूल से 29 अप्रैल 2010 को पुरालेखित. अभिगमन तिथि 30 फरवरी 2010. `|accessdate=` में तिथि प्राचल का मान जाँचें (मदद)
21. ↑  "House on Haunted Hill". The Numbers. मूल से 4 जून 2012 को पुरालेखित. अभिगमन तिथि 30 फरवरी 2010. `|accessdate=` में तिथि प्राचल का मान जाँचें (मदद)
22. ↑  "Final Destination". Box Office Mojo. मूल से 8 जून 2016 को पुरालेखित. अभिगमन तिथि 13 अगस्त 2010.
23. ↑  Feiwell, Jill (9 अक्टूबर 2000). "Larter goes 'Blonde' in laffer". Variety. अभिगमन तिथि 10 अगस्त 2010.
24. ↑  "Weekend Box Office Results for July 13-15, 2001". Box Office Mojo. मूल से 7 अगस्त 2010 को पुरालेखित. अभिगमन तिथि 10 अगस्त 2010.
25. ↑  "Legally Blonde". Box Office Mojo. मूल से 4 अक्तूबर 2007 को पुरालेखित. अभिगमन तिथि 27 अगस्त 2007.
26. ↑  B. Scott (30 जनवरी 2003). "An Interview with Ali Larter". IGN. मूल से 11 मार्च 2012 को पुरालेखित. अभिगमन तिथि 27 जून 2010.
27. ↑  "Weekend Box Office Results for January 31-February 2, 2003". Box Office Mojo. मूल से 5 जून 2011 को पुरालेखित. अभिगमन तिथि 27 अगस्त 2007.
28. ↑  "Final Destination 2". Rotten Tomotoes. मूल से 9 जनवरी 2008 को पुरालेखित. अभिगमन तिथि 27 अगस्त 2007.
29. ↑  "The 59th Primetime Emmy Awards and Creative Arts Emmy Awards Nominees". Academy of Television Arts & Sciences. मूल से 27 सितंबर 2007 को पुरालेखित. अभिगमन तिथि 31 जुलाई 2007.
30. ↑  "33rd Saturn Awards Nominations". Saturnawards.org. मूल से 29 फ़रवरी 2012 को पुरालेखित. अभिगमन तिथि 27 अगस्त 2007.
31. ↑  "Ali Larter Turns Down Role in 'House' Sequel". Bloody Disgusting. 26 जून 2006. मूल से 7 अक्तूबर 2012 को पुरालेखित. अभिगमन तिथि 6 अगस्त 2010.
32. ↑  Maloney, Alison (10 अगस्त 2007). "Heroes' Ali takes on Bollywood". The Sun. अभिगमन तिथि 10 अप्रैल 2010.[*मृत कड़ियाँ*]
33. ↑  Pandohar, Jaspreet. "Ali Larter 'Marigold' Interview". बीबीसी न्यूज़. मूल से 26 सितंबर 2013 को पुरालेखित. अभिगमन तिथि 18 जनवरी 2010.
34. ↑  Ramesh, Randeep (14 मार्च 2009). "Kylie does Bollywood: Stars go east to beat the Hollywood crunch". London: द गार्डियन. मूल से 30 जनवरी 2011 को पुरालेखित. अभिगमन तिथि 24 जुलाई 2010.
35. ↑  "Marigold: An Adventure in India". Box Office Prophets. अभिगमन तिथि 23 जून 2010.
36. 1 2 3  "Resident Evil: Extinction - Interview w/Star Ali Larter". Bloody Disgusting. मूल से 1 अप्रैल 2017 को पुरालेखित. अभिगमन तिथि 16 सितंबर 2007.
37. ↑  "'Resident Evil: Extinction". Box Office Mojo. मूल से 2 अक्तूबर 2007 को पुरालेखित. अभिगमन तिथि 27 अगस्त 2007.
38. ↑  Sciretta, Peter (26 मई 2010). "Movie Trailer: Rick Bieber's Crazy". Slash Film. मूल से 29 जून 2010 को पुरालेखित. अभिगमन तिथि 2 जुलाई 2010.
39. ↑  Fleming, Michael (5 मार्च 2008). "Knowles, Larter, Elba are 'Obsessed'". Variety. अभिगमन तिथि 9 अगस्त 2010.
40. ↑  Barth, Lauren. "Obsessed with Ali Larter". Glam. मूल से 11 जुलाई 2011 को पुरालेखित. अभिगमन तिथि 18 दिसंबर 2009.
41. ↑  Malcolm, Derek (29 मई 2009). "Obsessed is a dim reworking of Fatal Attraction". London Evening Standard. मूल से 14 जनवरी 2013 को पुरालेखित. अभिगमन तिथि 9 अगस्त 2010.
42. ↑  Ryan, Joel (26 अप्रैल 2009). "Box Office Totally Obsessed with Beyoncé, Larter". E! Online. अभिगमन तिथि 18 दिसंबर 2007.
43. ↑  Neel, Julia (7 जून 2010). "MTV Movie Awards 2010". Vogue. मूल से 10 जून 2010 को पुरालेखित. अभिगमन तिथि 27 जून 2010.
44. ↑  "Ali Larter Returns in 'Resident Evil: Afterlife'". Bloody Disgusting. 22 सितंबर 2009. मूल से 29 अप्रैल 2010 को पुरालेखित. अभिगमन तिथि 27 जून 2010.
45. ↑  Rudden, David (29 मार्च 2010). "Ali Larter, Paul Anderson to talk about Resident Evil movie". Network World. अभिगमन तिथि 18 अप्रैल 2010.[*मृत कड़ियाँ*]
46. ↑  Bentley, David (9 अगस्त 2010). "Milla Jovovich, Wentworth Miller, Ali Larter talk Resident Evil: Afterlife". Coventry Telegraph. मूल से 7 जुलाई 2012 को पुरालेखित. अभिगमन तिथि 10 अगस्त 2010.
47. ↑  Walkuski, Eric (3 अप्रैल 2010). "A visit to the set of Resident Evil: Afterlife!". JoBlo. मूल से 10 मई 2010 को पुरालेखित. अभिगमन तिथि 27 जून 2010.
48. ↑  Porter, Leo (11 दिसंबर 2009). "Ali Larter Possibly Joining UFO". Comingsoon.net. मूल से 27 जुलाई 2010 को पुरालेखित. अभिगमन तिथि 27 जून 2010.
49. ↑  Mike, Moody (12 दिसंबर 2009). "Ali Larter circling 'UFO' role". Digital Spy. मूल से 24 मार्च 2010 को पुरालेखित. अभिगमन तिथि 28 जून 2010.
50. ↑  Fienberg, Daniel (3 अप्रैल 2010). "Ali Larter thinks 'Heroes' will be back". Hitfix.com. मूल से 11 जुलाई 2010 को पुरालेखित. अभिगमन तिथि 27 जून 2010.
51. ↑  Schnieder, Michael (14 मई 2010). "NBC stops holding out for "Heroes"". Variety. मूल से 20 जुलाई 2012 को पुरालेखित. अभिगमन तिथि 27 जून 2010.
52. ↑  Brown, Lane (14 मई 2010). "Heroes Officially Dead". New York Magazine. मूल से 18 मई 2010 को पुरालेखित. अभिगमन तिथि 29 जून 2010.
53. ↑  Andreeva, Nellie (17 मई 2010). "'Heroes' Creator Tim King Comments On The Show's Cancellation By NBC". Deadline. मूल से 22 जुलाई 2010 को पुरालेखित. अभिगमन तिथि 28 जून 2010.
54. ↑  "The full list of FHM's 100 Sexiest Women in the World 2007". London: The Daily Mail. 26 अप्रैल 2007. मूल से 13 फ़रवरी 2010 को पुरालेखित. अभिगमन तिथि 8 फरवरी 2010.
55. ↑  "Maxim's 'Hot 100'". The Boston Globe. 18 मई 2007. मूल से 26 अक्तूबर 2012 को पुरालेखित. अभिगमन तिथि 27 मई 2010.
56. ↑  "#19 Ali Larter". FHM Online. मूल से 23 सितंबर 2008 को पुरालेखित. अभिगमन तिथि 28 जून 2010.
57. ↑
58. ↑  "Full list of FHM's top 100 world's sexiest women 2010". Metro. 29 अप्रैल 2010. मूल से 20 अगस्त 2010 को पुरालेखित. अभिगमन तिथि 10 अगस्त 2010.
59. ↑  "The Ten Best Dressed of 2007". People. 20056151\_10,00.html मूल जाँचें `|url=` मान (मदद) से 13 अगस्त 2020 को पुरालेखित. अभिगमन तिथि 26 जून 2010.
60. ↑  "Ryan Seacrest & Eva Mendes Among Victoria's Secret's 'What Is Sexy' List". Access Hollywood. 30 जनवरी 2008. मूल से 1 जून 2010 को पुरालेखित. अभिगमन तिथि 26 जून 2010.
61. ↑  Hollandsworth, Skip (1 सितंबर 2008). "Gorgeous At Any Age". Glamour. मूल से 29 सितंबर 2011 को पुरालेखित. अभिगमन तिथि 28 जून 2010.
62. ↑  "Ali Larter's 'Hot-Girl Syndrome'". Melbourne: The Age. 18 जून 2008. मूल से 15 दिसंबर 2012 को पुरालेखित. अभिगमन तिथि 27 जुलाई 2010.
63. ↑  Cohen, Sandy (3 मार्च 2009). "Eckhart, Larter receive Cosmo Fun Fearless awards". The Arizona Republic. अभिगमन तिथि 24 जुलाई 2010.
64. ↑  "Ali Larter Gets Real for Dove Hair!". Entertainment Today. 22 अगस्त 2007. मूल से 26 मई 2007 को पुरालेखित. अभिगमन तिथि 25 जुलाई 2010.
65. ↑  Thomson, Katherine (25 जून 2008). "Ali Larter Nearly Naked In Allure, Talks "Juicy Butt"". The Huffington Post. मूल से 3 मार्च 2009 को पुरालेखित. अभिगमन तिथि 29 जून 2010.
66. ↑  Rys, Richard (29 अगस्त 2007). "Exit Interview: Ali Larter". Philadelphia. मूल से 21 नवंबर 2008 को पुरालेखित. अभिगमन तिथि 10 अगस्त 2010.
67. ↑  Hiltbrand, David (31 जनवरी 2007). "Split personalities make solid role for Ali Larter". Chicago Tribune. मूल से 9 मई 2012 को पुरालेखित. अभिगमन तिथि 28 जून 2010.
68. ↑  Chiu, Alex (17 दिसंबर 2007). 20166808,00.html "Heroes Star Ali Larter Gets Engaged" जाँचें `|url=` मान (मदद). People. मूल से 7 अप्रैल 2019 को पुरालेखित. अभिगमन तिथि 18 दिसंबर 2007.
69. ↑  "Our Heroine". Cosmopolitan. मूल से 27 जुलाई 2010 को पुरालेखित. अभिगमन तिथि 28 जून 2010.
70. ↑  Garcia, Jennifer (3 अगस्त 2009). 20295501,00.html "Ali Larter Weds in Maine" जाँचें `|url=` मान (मदद). People. मूल से 7 अप्रैल 2019 को पुरालेखित. अभिगमन तिथि 3 अगस्त 2009.
71. ↑  Everett, Christina (3 अगस्त 2009). "'Heroes' star Ali Larter marries actor Hayes MacArthur in Maine". New York Daily. मूल से 7 सितंबर 2009 को पुरालेखित. अभिगमन तिथि 27 जून 2010.
72. ↑  "Heroes' Ali Larter Ties the Knot!". Us Magazine. 1 अगस्त 2009. मूल से 25 जुलाई 2010 को पुरालेखित. अभिगमन तिथि 30 जून 2010.
73. ↑  Beale, Lauren (30 अक्टूबर 2009). "Ali Larter of 'Heroes' buys three-story Hollywood Hills home". Los Angeles Times. मूल से 25 अक्तूबर 2012 को पुरालेखित. अभिगमन तिथि 28 जून 2010.
74. ↑  Michaud, Sarah (20 जुलाई 2010). 20402923,00.html "Ali Larter Is Pregnant!" जाँचें `|url=` मान (मदद). People. मूल से 7 अप्रैल 2019 को पुरालेखित. अभिगमन तिथि 20 जुलाई 2010.
75. ↑  Wedemeyer, Jessica (6 जुलाई 2010). 20405108,00.html "Ali Larter Admits Her Strongest Pregnancy Craving" जाँचें `|url=` मान (मदद). People. मूल से 7 अप्रैल 2019 को पुरालेखित. अभिगमन तिथि 6 जुलाई 2010.
76. ↑  Wiley, Clare (27 जुलाई 2010). "Ali Larter left country to hide pregnancy". Digital Spy. अभिगमन तिथि 28 जुलाई 2010.[*मृत कड़ियाँ*]
77. ↑  Guinness, Rebecca (24 अप्रैल 2009). "Obsessed with Cooking, M.J. and Being a Manny". Vanity Fair. मूल से 28 मई 2010 को पुरालेखित. अभिगमन तिथि 28 जून 2010.
78. ↑  Abrams, Tamar (8 जून 2010). "Ali Larter Is Ready to be a Hero for Women and Girls". The Huffington Post. मूल से 13 जून 2010 को पुरालेखित. अभिगमन तिथि 28 जून 2010.

अतिरिक्त पठन सामग्री
--------------------

* वुल्फ, जीन. Ali Larter, Always the Bad Girl. *परेड पत्रिका.* 24 अगस्त 2009 24 जुलाई 2010 को पुनः प्राप्त.
* दास, लीना. Actress Ali is a hero for our time. *द डेली मेल*. 9 अगस्त 2007 24 जुलाई 2010 को पुनः प्राप्त.
* कवेको पॉल. Ali Larter: Her Allure Photo Shoot. *एल्योर*. 24 जुलाई 2010 को पुनः प्राप्त.
* Our Heroine. *कॉस्मोपॉलिटन*. 24 जुलाई 2010 को प्राप्त.
* From Cherry Hill to Hollywood. *द फिलाडेल्फिया इन्क्वायरर*. 15 जनवरी 2009. 24 जुलाई 2010 को पुनः प्राप्त.
* हिल्टब्रैंड, डेविड. Split personalities make solid role for Ali Larter. *शिकागो ट्रिब्यून*. 31 जनवरी 2007. 24 जुलाई 2010 को पुनः प्राप्त.
* लांग्सडोर्फ, एमी.'Obsessed' star Ali Larter calls Allentown area a 'safe haven'. *द मॉर्निंग कॉल*. 26 अप्रैल 2009. 26 जुलाई 2010 को पुनः प्राप्त.
* Holding out for a hero. *द डेली मेल.* 1 सितम्बर 2007. 27 जुलाई 2010 को पुन:प्राप्त.

बाहरी कड़ियाँ
-------------

|  |  |
| --- | --- |
|  | **ऐली लार्टर** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर ऐली लार्टर